เพื่อนสนิทเป็นโรคซึมเศร้าค่ะ เป็นเพราะสภาพแวดล้อมครอบครัวของเขาและเพื่อนในห้อง เราอยากให้เขาไปพบต้องเสียค่าใช้จ่ายในการทานยาเยอะไหมคะ? และการไปพบปรึกษาโรคนี้ต้องเสียค่าใช้จ่ายไหมคะ? เพราะฐานะทางบ้านเขาไม่ค่อยดี เขาเลยไม่เคยไป แต่ตอนนี้เขาเหมือนจะเป็นหนักกว่าทุกที ขอบค่ะ
สวัสดีค่ะ โรคซึมเศร้าคือการที่มีภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมโดยเป็นภาวะที่ควรได้รับการดูแลอย่างต่อเนื่องโดยจิตแพทย์ ซึ่งเป็นโรคที่ถ้าไปรักษาตามรพ.ที่มีสิทธิ์การรักษาเช่นสิทธิ์ 30 บาทรักษาทุกโรคอยู่ จะไม่จำเป็นต้องเสียค่าใช้จ่ายมากนัก แนะนำให้เพื่อนไปตามรพ.ที่มีสิทธิ์อยู่และเข้ารับการรักษาโดยเร็วนะคะ